Лев Толстой
Котката и лисицата

Превод от руски: Ангел Каралийчев, —

chitanka.info

Захортували си котката и лисицата, как да се отърват от кучетата. Котката рекла:

— Аз не се боя от кучетата, защото зная една хитрина, която ме пази от тях.

А лисицата казала:

— Как може с една хитрина да се отървеш от кучетата. Аз зная седемдесет и седем хитрини и седемдесет и седем въртели.

Додето те говорели, налетели ловци и се втурнали кучета. Котката знаела една хитрина: тя скочила на дървото и кучетата не я хванали; а лисицата почнала своите въртели, но не се изплъзнала и кучетата я хванали.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.